b'\n_START_ARTICLE_\nUlvest\xc3\xb8tta ved Kastebakken\n_START_SECTION_\nHeftet Ringerike\n_START_PARAGRAPH_\nHeftet Ringerike er et lokalhistorisk tidsskrift som kommer ut p\xc3\xa5 Ringerike i tiden f\xc3\xb8r Jul hvert \xc3\xa5r, og det har det stort sett gjort siden 1922. Heftet har omtalt sagnet f\xc3\xb8r, blant annet i 1936/1937 og i 2002 (hefte nr. 74, side 44). Der st\xc3\xa5r det f\xc3\xb8lgende \xc3\xa5 lese om sagnet: \xc2\xabN\xc3\xa5r vi vet at konfirmasjonen ble innf\xc3\xb8rt i Norge i 1736 og at kirkeb\xc3\xb8kene i Hole er intakte fra 1716, er det merkelig at ingen har funnet noen omtale av noen som er drept av ulv. Prestene i Hole har i likhet med andre prester, hatt som vane \xc3\xa5 skrive ned merknader om spesielle d\xc3\xb8ds\xc3\xa5rsaker, dersom folk var druknet, frosset i hjel eller lignende.\xc2\xbb Det er alts\xc3\xa5 god grunn til \xc3\xa5 betvile hendelsen. Samtidig p\xc3\xa5peker skribenten, at det finnes flere versjoner av sagnet. Den ene omhandler to unggutter p\xc3\xa5 vei hjem en sprengkald julekveld, der den ene skal har blitt offer for ulvene.\n_START_SECTION_\nPlassering\n_START_PARAGRAPH_\nMinnesteinen st\xc3\xa5r ved Kastebakken p\xc3\xa5 R\xc3\xb8yse, i veikanten langs R\xc3\xb8yseveien, mellom Svensrudmoen og Kjelleberget, like ovenfor S\xc3\xa6labonn i Tyrifjorden.'